Minskin alue

**Minskin alue** (, ) on alue (maakunta) Valko-Venäjän keskiosassa. 

## Perustietoja
Minskin alue on keskellä Valko-Venäjää ja maan kaikki viisi muuta maakuntaa ympäröivät sitä. Alueen keskellä sijaitseva pääkaupunki Minsk toimii Minskin alueen hallinnollisena keskuksena, vaikkei itse hallinnollisesti kuulukaan siihen, vaan on suoraan keskushallinnon alaisuudessa oleva pääkaupunkialue. Alueen rajanaapureita ovat Vitsebskin alue pohjoisessa, Mahiljoun alue idässä, Homelin ja Brestin alueet etelässä sekä Hrodnan alue lännessä.

## Alueen kaupungistuminen ja kaupunkeja

Minskin alueen asukasluku oli 2009 lokakuussa 1&nbsp;422&nbsp;528. Edeltävän kymmenen vuoden aikana (1999–2009) alueen väestö pieneni 1,5586 miljoonasta 1,4225 miljoonaan (−8,7&nbsp;%). Erityisesti alueen maaseutuasukkaiden määrä vähäni merkittävästi (751&nbsp;000:sta 634&nbsp;500:aan = −15,5&nbsp;%). Lokakuussa 2009 tämän pääkaupunki Minskiä ympäröivän maakunnan väestöstä kaupunkilaisia oli 55,4&nbsp;%.   

Alueen suurimmat ja samalla yli 50&nbsp;000 asukkaan kaupungit ovat Barysau, Salihorsk, Maladzetšna, Žodzina ja Slutsk. Oheisessa taulukossa on lueteltu alueen noin 10&nbsp;000 asukkaan ja suuremmat taajamat asukasluvun mukaisessa suuruusjärjestyksessä – ensin suomeksi, sitten valkovenäjän- ja venäjänkielisessä muodossaan. Väkiluvut perustuvat syksyn 2009 väestönlaskennan tuloksiin.

## Maakunnan osa-alueet
Aluehallinnollisesti Minskin alueen alaisuudessa on Žodzinan kaupunki ja 22 hallintopiiriä (*raion*). Minskin maakunnan osa-alueet ovat (asukasluvut 2009 väestönlaskennasta):

## Liikenneyhteyksiä

Pääkaupunki Minsk on rautatieyhteyksien solmukohta. Valko-Venäjän rautateiden kaukojunayhteydet Minskin alueen läpi ovat kattavat. Erityisesti Minskin lähiliikenteen junat pysähtyvät kymmenille asemille ja seisakkeille Minskissä, sen esikaupungeissa ja Minskin alueella yleisemminkin – lähiliikenteen rataverkko lähtee pääkaupungista neljään suuntaan. Pääratojen yhteyksistä merkittävimpiä ovat mm. 
* Minsk–Maladzetšna–Vilna 
* Minsk–Baranavitšy–Brest ja edelleen Varsovaan 
* Minsk–Barysau–Orša-rata, joka haarautuu Oršassa ja jatkuu Vitsebskin kautta Pietariin ja Oršasta Smolenskin kautta Moskovaan.
* Minsk–Babruisk–Homel-rata. 

Minskin alueen läpi kulkevat suurimmat valtatiet ovat (tiet olivat muuttumassa maksulliseksi heinä-elokuussa 2013).

*  M1 eli  E30-moottoritie, joka halkoo lounaasta koilliseen reitillä Brest–Baranavitšy–Minsk–Barysau–Orša koko Valko-Venäjän. Tämä valtaväylä jatkuu lännempänä Puolan Varsovaan ja idässä Moskovaan. Eurooppatie E30 kaartaa Minskin ja Barysau ohi kaupunkien eteläpuolelta (välimatka Brest–Minsk 348&nbsp;km, Minsk–Oršan liittymä 222&nbsp;km)
*  M2 Minsk–Minskin kansallinen lentoasema (Minsk-2) 
*  M3 Minsk–Vitsebsk (268&nbsp;km) ja
*  M4 Minsk–Mahiljou (207&nbsp;km) ja
*  M5 (E271) Minsk–Babruisk–Homel (Minsk–Bobruisk 148&nbsp;km; Minsk–Homel 309&nbsp;km) ja
*  M7 eli  eurooppatie E28 Liettuan pääkaupungista Vilnasta Minskiin (Vilna–Minsk 184&nbsp;km). 
*  M9 eli Minskin kehätie (56&nbsp;km) 

Minskin kansallinen lentoasema (Minsk-2) sijaitsee Minskin alueella, runsas 40 kilometriä Minskin keskustan itäpuolella. Lisäksi Minskiä palvelee kaupunkilentoasema Minsk-1. 

Vesiliikenne jokiproomuilla ja pienemmillä aluksilla on mahdollista lähinnä Dneprin suurella Berezina-sivujoella Barysausta alaspäin. Pienemmille aluksille alueen joet ja kanavaverkostot tarjoavat huomattavasti kattavamman reittiverkoston.

## Lähteet

## Aiheesta muualla

* Regions of Minsk Oblast  
* Minsk Region  
* Dudutki käsityö- ja perinnekultturimuseosta  
* Минское отделение Белорусской железной дороги - Выберите станцию -  Minskin lähijunien sivusto reitteineen ja joidenkin asemien aikatauluineen - Klikkaa kaaviosta asemaa sen aikataulun saamiseksi (Valko-Venäjän rautateiden Minskin osasto) 
* Minsk-Mahiljoun katolinen arkkihiippakunta (alueen kirkoista yms)   (catolic.by)
*Regiony  (president.gov.by)
*Minskaja oblast  (by.all.biz)